Imtella' Settembru 13, 2020 - Aġġornata 13 Ta' Settembru, 2020 6:47pm Tliet persuni li kienu abbord jott li nkalja mal-kosta 'l barra minn Pembroke, jistgħu jgħodduha b'waħda. Huma kienu abbord il-jott meta l-gżejjer Maltin inħakmu minn maltempata qawwija bir-ragħad. Il-jott inkalja mal-kosta bir-riżultat li saritlu ħafna ħsara. Fil-ħidma ta' salvataġġ assistew il-Forzi Armati ta' Malta u max-xatt kien qed jistennihom tim mediku li iżda ma kellux għalfejn li jintervjeni.